So wol dir hohgeloptes adel (Mit aufgelösten Abbreviaturen)
So wol dir hohgeloptes adel·
swa man dich vindet vnuerwert·
vrisch vrsprinc ganzer selekeit·
dv schanden widersatz·
dv bist ein hoh gewúrchter wadel·
mit dem man sich vor laster nert·
dv vnuersnittens erenkleit·
dv tvgentricher schatz·
dv frúhtig froͤidegebender stam·
din svͤze fruht eht alle tage ist nv́we·
hvsere vnd da bi rehtiv scham·
bescheidenheit manheit· zuht milte trúwe·
dis sint die bernden este din·
maze vnd kúsche sint din ingesinde·
scham sich swer nv welle edel sin·
ob er dirre aller eins an im niht vinde·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse